Die tesourie het in Julie sekere wysigings in die Belastingwysigingswetsontwerp voorgestel om groter sekerheid aan die belastinghantering van wins en verlies uit kriptogeldeenhede te gee. Die SAID het in April in ’n verklaring gesê die bepaling van of ’n aanwas of ontvangs kapitaal of inkomste is, word aan die hand van toetssake, waaraan daar nie ’n tekort is nie. Wanneer dit as inkomste beskou word, sal dit by die belastingbetaler se belasbare inkomste ingesluit word en teen die belastingkoers van tot 45% vir individue belas word.
As dit as kapitaal beskou word, sal dit as kapitaalwins teen ’n effektiewe koers van 18% vir individue belas word. Daar word in die konsepwetsontwerp voorgestel dat kriptogeldeenhede by die definisie van ’n “finansiële instrument” ingesluit word. As die voorstel van krag word, sal enige daling in die waarde van ’n kriptogeldeenheid uitdruklik uitgesluit word wanneer ’n belastingbetaler se belasbare inkomste bepaal word wanneer die waarde van verhandelingsvoorraad in berekening gebring word.
Gibson sê die bykomende voorstel – om die “verkryging of verkoop van enige kriptogeldeenheid” as ’n spesifieke verhandeling in te sluit – is nogal beduidend. Sekere verhandelings word in die Inkomstebelastingwet gespesifiseer (wat die SAID verdagte verhandelings noem) en as verliese uit dié verhandelings spruit, kan die verliese nie van ander inkomste, soos salarisinkomste, afgetrek word nie. Gibson sê as die voorstel aanvaar word, sal ’n belegger wat ’n verlies uit ’n verhandeling in kriptogeldeenhede gely het, nie toegelaat word om die verlies te gebruik om die belasbare inkomste uit ander bronne te verklein nie.
’n Finansiële diens is van BTW vrygestel, en daar word dus nie van maatskappye wat sulke dienste lewer, vereis om vir BTW te registreer nie. Geen inset- BTW sal as ’n aftrekking toegelaat word vir uitgawes wat aangegaan is vir aktiwiteite waarby transaksies met virtuele geldeenhede betrokke is nie.
’n 45-jarige man verbonde aan sektorpolisiëring is Dinsdag in die skouer gewond toe hy twee verdagtes in ’n bussie wou voorkeer ná ’n rooftog by ’n supermark in Pretoria.
Sou jy nou in eiendom wou belê nadat ’n parlementêre komitee aanbeveel het dat die eiendomsklousule in die Grondwet gewysig word? Willemien Brümmer het met kenners gepraat.
Om te sien hoe sy stories die wêreld verander, is die dryfveer van die Suid-Afrikaanse fotojoernalis Adrian Steirn wat verlede week die Les Jeunes du Monde Unis-prys in Madrid, Spanje, gewen het.